Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: törvények módosításáról szóló 1999. évi LXXII. törvény elfogadásával a gyakorlat és a törvény ellentmondását feloldotta
Paragraph Index: 1372

törvények módosításáról szóló 1999. évi LXXII. törvény elfogadásával a gyakorlat és a törvény ellentmondását feloldotta az adatfeldolgozó és az adatfeldolgozás fogalmának törvénybe iktatásával. Az — Avtv.-t is módosító — 1999. évi LXXII. törvény 1. § (2) bekezdése az adatfeldolgozót a következőképp határozza meg: „adatfeldolgozó: az a természetes vagy jogi személy illetve jogi személyiséggel nem rendelkező szervezet, aki vagy amely az adatkezelő megbízásából személyes adatok feldolgozását végzi.” 2000/88/II. szám A nyilvántartási főosztály csak azt a megbízottat tudja adatfeldolgozóként regisztrálni, amelyet vagy az adatkezelője jelent be, vagy adatfeldolgozóként ő jelenti be kellő részletességgel a saját megbízóját (adatkezelőjét) is. A kérdést bonyolítja, hogy a megbízottak között olyan piac—, közvélemény-kutató vagy direkt marketing cégek is találhatók, amelyek saját célból önálló adatkezeléseket is végeznek, így saját adatkezelői számmal és saját adatvédelmi nyilvántartási azonosítóval is rendelkeznek. Ha csak a feltételezhető megbízott jelentkezik be, és nem tünteti fel megbízója pontos ismérveit, nem lehet eldönteni, hogy adatfeldolgozásról vagy adatkezelésről van-e szó. Mivel a nyilvántartási azonosítót a bejelentő várja, a főosztály kiadja az adatkezelés azonosítóját, és erről a bejelentőt adatkezelőként értesíti. A jelenlegi adatkezelők között tehát a törvény módosítása előtti időkből, valamint az utóbbi hónapok pontatlan bejelentkezéseiből adódóan akadhatnak olyan adatkezelőként regisztráltak, amelyek az adott adatkezelés szempontjából adatfeldolgozók. A lehetséges megbízók száma több ezer is lehet, ezek termelő cégek, amelyek piac- és közvélemény-kutatásokat rendelnek meg. A megbízottak köre lényegesen szűkebb. Ezek az informatikával foglalkozó cégek tájékozottabbak az Avtv. és a direkt marketing törvények rendelkezéseiről, és a bejelentkezési folyamat is egyszerűbb számukra. Megállapítható, hogy a megbízók bejelentkezési fegyelme még a megbízottakénál is lazább. Szükséges lenne az adatkezelők és az adatfeldolgozók bejelentkezésének koordinálása, tekintve hogy a megbízóknak és megbízottaknak egymással összhangban kellene bejelentkezniük, ami kizárná az ellentmondásokat. A kétséges esetekben az adatkezelőként történő regisztrálás tűnik a törvény szellemének legjobban megfelelő megoldásnak. Ez azért is megállja a helyét, mivel a törvény módosítása szerint az adatkezelő az „[...] aki vagy amely a személyes adatok kezelésének célját meghatározza, az adatkezelésre vonatkozó döntéseket meghozza és végrehajtja, illetőleg a végrehajtással adatfeldolgozót bízhat meg”. A termelő cég kereskedelmi részlege a külső céggel általában olyan általános célú szerződést köt, amelyben nem határoz meg konkrét személyes adatkezelési célokat, csak általános értékesítési eredményjavulást ír elő. A fogalmi elhatárolás különösen nehéz, ha a megbízóhoz semmilyen személyes adatot tartalmazó hordozót nem juttatnak el, vagyis nem folyik személyes adatok cseréje, az értékesítő cég munkáját, tehát a megbízási szerződés teljesítését a havi, negyedéves értékesítési mutatók alapján bírálják el. A lakossági csoportok kijelölése, a személyes adatok gyűjtése, az adatkezelési célok meghatározása, a személyes adatok feldolgozása a megbízottnál önállóan történik, a megbízott tényleges adatkezelőként funkcionál. Amikor a megbízó személye nem ismert, a megbízott pedig személyes adatokat tartalmazó adathordozókat nem továbbít megbízójának, akkor adatkezelőként kell foglalkozni a bejelentkező megbízottal. A Belügyminisztérium (BM) 1998-ban közölte az adatvédelmi biztossal az általa előzőleg már bejelentett nyilvántartások vezetőinek listáját. Ezzel megerősítette, hogy a szakigazgatási szempontból nem a BM felügyelete alá tartozó önkormányzati adatkezelések bejelentése az illetékes tárcák feladata. A fent említett adatkezelések bejelentését a szaktárcák 1999-ben sem teljesítették. Már az előző években egyértelművé vált, hogy azoknak a személyes adatkezeléseknek a bejelentése, amelyek jogszabályban nem kötelező feladatok ellátása során keletkeznek a helyi önkormányzatoknál, az adatkezelőkre hárulnak. Az önkormányzatoknál a törvény által meghatározott körben kiadott helyi rendeletek végrehajtása kapcsán személyes adatokat tartalmazó adatbázisok jönnek létre. Ilyenek a helyi adók, a magánszemélyek és a vállalkozók kommunális adója, az iparűzési, idegenforgalmi, gépjármű- és építményadók. Ide sorolhatók még: a földbérletek, a sorkötelesek, az iskolaköteles korúak, a lakásépítéshez és -vásárláshoz folyósított visszatérítendő önkormányzati kölcsönök, az ebek, az üzemeltetési engedélyek nyilvántartása. A felsorolt kézi vagy gépi nyilvántartások a bejelentési kötelezettség hatálya alá esnek. Levélben fordultunk az önkormányzatok jegyzőihez, hogy jelentsék be azokat a helyi adatkezeléseket, amelyeket nem törvény rendel el, hanem az érintettek hozzájárulásától függ, vagy az önkormányzat törvény felhatalmazása alapján saját hatáskörben rendeli el. Az októberben kiküldött felhívásra 1999. december 31-ig 189 önkormányzat 721 helyi adatkezelés bejelentésével válaszolt. 2000/88/II. szám 2000/88/II. szám A megyék elnevezéseinek rövidítése BÁK Bács-Kiskun JNS Jász-Nagykun-Szolnok BAR Baranya KOE Komárom-Esztergom BAZ Borsod-Abaúj-Zemplén NÓG Nógrád BÉK Békés PES Pest BUD Budapest SOM Somogy CSO Csongrád SSB Szabolcs-Szatmár-Bereg FEJ Fejér TOL Tolna GMS Győr-Moson-Sopron VAS Vas HAB Hajdu-Bihar VES Veszprém HEV Heves ZAL Zala Az Avtv. 30. §-a a bejelentési kötelezettség alóli kivételek között tartja számon azokat az adatkezeléseket, amelyek az érintett személy anyagi és egyéb szociális támogatását célzó adatokat tartalmaznak. A gyámügyi eljárások során az adatkezelések a gyermek és a (nevelő) szülők legérzékenyebb személyes adatait érintik, ezért az adatvédelmi biztos álláspontja az, hogy – mind a gyermek, mind a (nevelő)szülők személyes adatainak védelme érdekében – a gyámügyi igazgatás területén végzett adatkezelési tevékenységek bejelentésre kötelezettek. Mindazonáltal az év folyamán kedvezően változott a minisztérium gyámügyi felügyeleti tevékenysége adatkezeléseinek bejelentése. A fegyveres testületeknél szolgálatot teljesítők munkaviszonyát az adatvédelmi biztos nem átlagos, közönséges munkáltató-munkavállaló kapcsolatként értelmezi, amelyre alkalmazható lenne az Avtv. felmentést adó 30. §-a. Az ilyen szolgálatot teljesítőkről vezetett személyi nyilvántartások a különleges adatok sokaságát tartalmazzák, ezért az ombudsman álláspontja szerint ezeket az adatkezeléseket be kell jelenteni. A Honvédelmi Minisztériummal (HM) már 1998-ban elkezdtük személyes adatkezelői szervezeti egységek rendszerének kialakítását, kiindulási alapnak a honvédség szervezeti felépítését legjobban tükröző alakulat személyügyi nyilvántartási rendszerét vettük. A honvédségi személyes adatokat kezelő rendszer regisztrálásának alapelveiben az év folyamán megegyezés született a tárca képviselőivel, és ezzel megteremtődött a bejelentkezés előfeltétele az adatvédelmi nyilvántartásba. A NATO-kompatibilitást célul kitűző, folyamatos átszervezéseket élő hadsereg minisztériumi képviselői többször kértek halasztást, tekintettel a NATO-csatlakozással összefüggő, bonyolult szervezeti változásokra, majd az újabb átszervezésekre. Az év végéig nem érkezett meg a HM bejelentkezése. Az elmúlt évben az iroda munkatársai az Ifjúsági és Sportminisztérium tisztségviselőivel is konzultációkat folytattak a lehetséges adatkezelésekről és adatfeldolgozásokról. Az Adatvédelmi Biztos Irodája december 31-ig nem kapta meg a kitöltött bejelentkezési űrlapokat. A magánvállalatok bejelentkezéséről megállapítható, hogy a közvetlen üzletszerzéssel foglalkozó cégeknél, melyek számára törvény írja elő a bejelentkezést, javulás tapasztalható. Míg 1999. január 1-jéig 33 vállalat összesen 65 adatkezelését jelentette be, 1999-ben 86 cég 109 közvetlen üzletszerzést célzó személyes adatkezelésről küldte be az űrlapokat. Az önkormányzati adatkezelések megyénkénti megoszlása 1999-ben (%) BAR BAZ BÁK BÉK BUD CSO FEJ GMS HAB HEV JNS KOE NÓG PES SOM SSB TOL VAS VES ZAL Továbbra sem nőtt a törvény által kötelezően előírt biztosítások megkötésével és vezetésével foglalkozó biztosítótársaságok bejelentkezési hajlandósága. Ugyanez elmondható a munkaerő-közvetítőkről és a könyvelési vállalkozásokról. Az 1999 végéig beérkezett bejelentkezési lapok tartalma alapján is megállapítható, hogy a magyarországi személyes adatkezelések már nagymértékben automatizáltak. A személyes adatokat alapvetően számítógépes adatbázisokban tárolják és dolgozzák fel. Az EU átlagával lassan összehasonlítható ez az informatikai fejlettségi szint, ami örvendetes, de a személyes adatok védelme szempontjából egyre nehezebb feladatot ró a jogsértések megakadályozásán és megszüntetésén fáradozókra, hiszen az elektronikus adatáramlás biztosította lehetőségeket nem mindig az állampolgárok érdekeinek érvényesítésére hasznosítják. Az adatvédelmi nyilvántartás tartalmi elemzése A nyilvántartás rendszerébe bevitt űrlapok ellenőrzése során megállapítható, hogy a beküldők nagy része nem kellő alapossággal tölti ki azokat. A legjellegzetesebb hiányosság, hogy pontatlanul, túl nagyvonalúan hivatkoznak a jogszabályokra, a vezetett azonosító adatok fajtáinak felsorolása hiányos vagy teljesen hiányzik, a személyes adatok törlésének feltételét nem adják meg, rosszul megfogalmazott az adatkezelés célja és megnevezése. Az 1999-ben beérkezett anyagok feldolgozása alapján az adatvédelmi nyilvántartási rendszert a következő összetétellel jellemezhetjük. Minisztériumi, államigazgatási, állami intézmények mint adatkezelők: adatkezeléseik: a magánszektorba tartozó adatkezelők: adatkezeléseik: önkormányzatok mint adatkezelők: 3 153 törvény által elrendelt és helyi adatkezeléseik: 25 856 Az adatvédelmi nyilvántartás informatikai rendszerének fejlesztése Az elmúlt évben megoldódtak a nyilvántartás közönségi termináljának kialakításával és elhelyezésével kapcsolatos kérdések. A nyilvános terminál a hivatal ügyfélfogadójában található. A nyilvántartási főosztály saját fejlesztésként a BASISplus adatbáziskezelő rendszerhez új felhasználói felületet tervezett és valósított meg a Delphi szoftverfejlesztő környezet felhasználásával. A grafikus alkalmazói felület objektumorientált lekérdezést tesz lehetővé a felhasználók számára. A keresőkérdést három keresőszó kombinációjának begépelésével lehet összeállítani. A három kereső objektum bármelyikével kilenc különböző adatbázismező tartalmára lehet rákeresni. A teljes keresési kritérium úgy jön létre, hogy a kulcsszavak háromfajta logikai művelettel kerülnek összekapcsolásra: logikai ÉS, VAGY, kizáró ÉS operátorok alkalmazásával. Az adatkezelői ablakban a keresés eredményeképp a kritériumnak megfelelő adatkezelők listájához jutunk. A lista megfelelő sorára történő kattintással a kívánt adatkezelő részletes leírása nyerhető, amely alatt a végzett adatkezelések táblázatos felsorolása található. A kívánt sorra rákattintva új képernyő jelenik meg, az adatkezelés ablaka, amelyikben az adatkezelést jellemző mezők találhatók tartalmukkal. A fent leírt lépésekkel lehet eljutni az adatforrások ablakába (amely az adatfajtákat írja le), valamint az adattovábbításnak és az érintettek körének megjelenítésére. Az említett képernyők megjelenítését a következő oldalak tartalmazzák. 2000/88/II. szám 2000/88/II. szám 2000/88/II. szám Az adatvédelmi biztos honlapja http://www.obh.hu/biztosok.htm címen található meg. A honlap nyomtatott változata a függelékben található. A későbbiek folyamán fejlesztési célkitűzéseink között szerepel, hogy az adatvédelmi nyilvántartás adatbázisához — a megfelelő védelmi rendszer kiépítése után — az interneten keresztül is hozzáférhessenek az érdeklődők. 2000/88/II. szám V. AZ ELUTASÍTOTT KÉRELMEK NYILVÁNTARTÁSA Általános rész idén is megkíséreltük az adatkezelőknek megvilágítani a jelentendő adatok körét és a jelentés célját — sajnos ezúttal is többé-kevésbé sikertelenül. A probléma lényege az elmúlt évekhez képest nem változott, ezért azt e beszámolóban nem ismételjük meg. Az adatkezelők által — nyilván sok munkával és fáradsággal összegyűjtött és — megküldött hatalmas adathalmaz egy része a hibás értelmezés miatt teljesen használhatatlan. Ebben az évben is június 30. volt az adatszolgáltatás határideje. A jelentésüket elküldők döntő többsége határidőn belül teljesítette törvényes kötelezettségét. Külön fel kell hívni azokra az adatszolgáltatókra a figyelmet, melyek a felhívás kiadása előtt „önként” küldik el jelentésüket. Ezek közé tartozik idén is a Honvédelmi és az Igazságügyi Minisztérium, a Tolna Megyei Bíróság és több települési önkormányzat. Részletes adatok Községek Magyarországon 2913 község van. Ebből 891 körjegyzőséghez tartozó nem székhely település. Ennek értelmében 2022 községi jegyzőnek és körjegyzőnek kellett volna az adatszolgáltatásról szóló jelentést elküldeni. Ezzel szemben — noha háromszor annyi adatszolgáltatás érkezett, mint az elmúlt évben — hivatalunk még mindig csak 681 jelentést kapott. Ezek közül 531 arról tesz jelentést, hogy hozzá személyes adat iránti kérelem 1998-ban nem érkezett. 130 tájékoztatott arról, hogy ilyen kérelmet intéztek hivatalához, összesen 2876 esetben. 20 jegyző jelentésében nem közli, hogy szám szerint hány ilyen kérelem érkezett hozzá. Elutasított személyes adat iránti kérelemről egy hivatal sem számolt be. Közérdekű adat iránti kérelem 1998-ban 625 községbe nem érkezett. 43 tájékoztatott arról, hogy közérdekű adat iránti kérelmet intéztek hozzá, összesen 906 esetben. 12 jelentés nem közli, hogy hány közérdekű adat iránti kérelmet intéztek hivatalához. Közérdekű adat iránti kérelmet egy községben sem utasítottak el. Összes település és a jelentést küldők aránya Községek Száma 2 115 2 021 2 022 Jelentést küldött Aránya 18% 11% 34% Városok, Budapest kerületeivel együtt Magyarország 218 városa közül, beleértve Budapest kerületeit is, 99 küldött jelentést 1998. évi adatszolgáltatásáról. Ezek közül 41 arról értesíti a biztost, hogy hozzá a tárgyévben személyes adat iránti kérelmet nem intéztek. Hét jelentésében nem közli, hogy intéztek-e hozzá ilyen kérelmet. 51 jelentés tájékoztat arról, hogy hivatalához személyes adat iránti kérelmet intéztek, összesen 32 461 esetben. Személyes adat iránti elutasított kérelemről négy városból érkezett jelentés, összesen 57 ilyen eset történt. Közérdekű adat iránti kérelem a jelentést küldők közül 81 városba nem érkezett. Négy nem közli, hogy hány ilyen kérelmet intéztek hivatalához. 15 jelentés szól arról, hogy a hivatalhoz közérdekű adat iránti kérelmet intéztek, 4786 esetben. A jelentést beküldő 99 város egyikében sem utasítottak el közérdekű adat iránti kérelmet. Összes város és a jelentést küldők aránya Városok Száma Jelentést küldött Aránya 33% 29% 45% 2000/88/II. szám Megyei jogú városok Magyarország 22 megyei jogú városa közül 15 küldött értesítést a biztosnak 1998. évi adatszolgáltatásáról. Nem küldött értesítést Debrecen, Eger, Hódmezővásárhely, Kaposvár, Salgótarján, Székesfehérvár, Szombathely. Az évenkénti adatszolgáltatás nem teljesítését tekintve notórius mulasztó továbbra is Szombathely, ahonnan az eddigi négy alkalomból háromszor nem érkezett jelentés. A beküldők közül négy tájékoztatja a biztost arról, hogy hozzá a tárgyévben személyes adat iránti kérelmet nem intéztek. 10 megyei jogú városban intéztek személyes adat iránti kérelmet a hivatalhoz, összesen 4786 esetben. Személyes adat iránti elutasított kérelemről egy megyei jogú város sem tesz jelentést. Közérdekű adat iránti kérelem 16 megyei jogú városba egyáltalán nem érkezett, négy jelentés szól arról, hogy a hivatalhoz közérdekű adat iránti kérelmet intéztek, összesen 49 610 esetben. Elutasított közérdekű adat iránti kérelemről a tárgyévben megyei jogú városból nem érkezett jelentés. Összes megyei jogú város és a jelentést küldők aránya Megyei jogú városok Száma Jelentést küldött Aránya 73% 50% 68% Megyék beleértve Budapestet is Az elmúlt évben — hasonlóan az 1998-as helyzethez — ebből a körből egyetlen adatszolgáltatás sem érkezett. Megyék (Budapesttel együtt) és a jelentést küldők aránya Megyék Száma Jelentést küldött Aránya 10% 0% 0% Központi államhatalmi és közigazgatási szervek A törvény értelmezésében mutatkozó különbségek ezt az adatkezelői kört sem kerülik el. A jelentések egy része itt is olyan adatokat tartalmaz, melyekről nem kellett volna számot adni, ugyanakkor a nemleges jelentések esetén fölmerül a kérdés, vajon helyesen értelmezte-e a szerv a törvényt. Nehéz ugyanis azt elképzelni, hogy egy minisztériumhoz vagy országos hatáskörű intézményhez egyetlen közérdekű adat iránti kérelem sem érkezett. Szokásához híven a Magyar Nemzeti Bank (MNB) idén is elküldte jelentését, melyben arról számol be, hogy az MNB-hez 1500 közérdekű adat iránti kérelmet nyújtottak be, közülük a bank egyet sem utasított el. Minisztériumok és tárca nélküli miniszterek A korábbi évek szokásainak megfelelően idén is minden minisztert külön levélben hívtunk fel a személyes adatok

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes